Document ID: 31978R1421

NEUVOSTON ASETUS (ETY) N:o 1421/78,
annettu 20 päivänä kesäkuuta 1978,
maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
ottaa huomioon talous- ja sosiaalikomitean lausunnon,
sekä katsoo, että
yhteisen maatalouspolitiikan tavoitteena on saavuttaa perustamissopimuksen 39 artiklan tavoitteet; tätä varten asetuksella (ETY) N:o 804/68(2), sellaisena kuin se on viimeksi muutettuna asetuksella (ETY) N:o 1038/78(3), toteutetaan maito- ja maitotuotealan yhteinen markkinajärjestely; markkinoiden vakauttamiseksi ja maatalousväestön kohtuullisen elintason turvaamiseksi mainitussa yhteisessä järjestelyssä säädetään erityisesti markkinoiden interventiotoimenpiteistä; tästä interventiojärjestelmästä yhteisölle aiheutuvien korkeiden kustannusten vuoksi on asianmukaista hyväksyä muita järjestelmiä, joiden avulla voidaan saavuttaa samat tavoitteet vähentäen samalla interventiotoimenpiteiden käyttöä,
Yhdistyneessä kuningaskunnassa olevien "Milk Marketing Boardien" eräät toiminnat ovat myötävaikuttaneet siihen, että huomattava määrä tämän jäsenvaltion maitotuotannosta suuntautuu suoraan ihmisten kulutukseen; näille järjestöille on tunnusomaista tietyt etuoikeudet, joilla varmistetaan niiden moitteeton toiminta; erityisesti kyseessä on niiden yksinoikeus ostaa maito alueelle sijoittautuneilta tuottajilta, ja
tämän vuoksi näyttää, että olisi säädettävä mahdollisuudesta hyväksyä nämä "Boardit" ja vastaavanlaisissa tapauksissa samanlaiset järjestöt yhteisen markkinajärjestelyn mukaisesti varmistamalla mainittujen etuoikeuksien yhteensopivuus yhteisön oikeuden kanssa noudattaen perustamissopimuksen yleisiä periaatteita; tätä varten mainittujen etuoikeuksien myöntämisen ja säilyttämisen edellytyksenä olisi oltava tapauskohtainen tutkimus yhteisön tasolla ja kyseiselle jäsenvaltiolle myönnettävä lupa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 804/68 25 artikla seuraavasti:
"25 artikla
1. Jäsenvaltiolle voidaan sen pyynnöstä antaa lupa myöntää järjestölle, joka edustaa vähintään 80 prosenttia kyseisen järjestön toiminta-alueelle sijoittautuneiden maidontuottajien lukumäärästä ja 50 prosenttia näiden tuotannosta:
a) jäljempänä 3 kohdan mukaisesti määritellyissä rajoissa yksinoikeus ostaa kyseiselle alueelle sijoittautuneiden tuottajien maito, jonka tuottajat tuottavat ja myyvät sellaisenaan, jos se täyttää määritettävät vähimmäisvaatimukset. Tätä oikeutta vastaa kyseisen järjestön velvollisuus ostaa vähimmäisvaatimukset täyttävä maito, jonka asianomainen tuottaja hänelle tarjoaa;
b) oikeus tasoittaa tuottajille maksettavaa hintaa ottamatta huomioon kultakin tuottajalta ostetun maidon käyttötarkoitusta,
2. Edellä 1 kohdassa tarkoitettu lupa voidaan antaa ainoastaan, jos neuvosto komission ehdotuksesta määräenemmistöllä toteaa, että maitomäärä, joka asianomaisessa jäsenvaltiossa on käytetty suoraan ihmisten kulutukseen täysmaitona tai muina tuoreina tuotteina,
a) suhteessa asianomaisessa jäsenvaltiossa tuotetun ja myydyn maidon määrään on vähintään 150 prosenttia vastaavasta koko yhteisössä todetusta suhdeluvusta,
ja
b) vastaa kulutusta, joka kyseisen jäsenvaltion väestöstä henkeä kohti laskettuna on suurempi kuin koko yhteisössä todettu kulutus henkeä kohti laskettuna.
Lupa voidaan pitää voimassa ainoastaan niin kauan, kuin nämä edellytykset täyttyvät.
3. Samaan aikaan 2 kohdassa tarkoitetun toteamisen kanssa ja samaa menettelyä noudattaen neuvosto antaa kutakin yksittäistapausta koskevat yleiset säännöt 1 kohdassa tarkoitettujen lupien myöntämisestä ja voimassa pitämisestä.
Mainittuihin sääntöihin sisältyvät erityisesti:
a) säännökset, joilla taataan, että mainittujen oikeuksien käyttäminen:
- on sopusoinnussa perustamissopimuksen yleisten periaatteiden kanssa ja erityisesti tavaroiden vapaan liikkuvuuden periaatteen mukaista eikä syrji sellaisia tuottajia, jotka myyvät maitonsa järjestölle, eikä asianosaisia, jotka haluavat ostaa siltä maitoa,
- vaikuttaa maatalousalan kilpailuun ainoastaan siinä määrin, kuin on ehdottoman tarpeellista,
- ei aseta kyseenalaiseksi maito- ja maitotuotealan yhteisen markkinajärjestelyn moitteetonta toimintaa erityisesti hinta- ja interventiojärjestelmän osalta;
b) säännökset, jotka liittyvät 1 kohdassa tarkoitetun luvan peruuttamista koskeviin tilanteisiin;
c) säännökset, jotka sallivat kyseisen järjestön asteittaisen sopeuttamisen yhteisön sääntöihin määritettävässä enimmäisajassa, jos kyseessä on jo olemassa oleva järjestö; nämä säännökset eivät kuitenkaan voi vaikuttaa a alakohdan ensimmäisessä luetelmakohdassa tarkoitettuihin periaatteisiin.
4. Yksityiskohtaiset säännöt tämän artiklan soveltamisesta ja erityisesti 1 kohdassa tarkoitettu lupa annetaan 30 artiklassa säädettyä menettelyä noudattaen."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä kesäkuuta 1978.

Labels: 3
17
4
6